
ПОСТОЯННА КОМИСИЯ ПО ОБЩЕСТВЕН РЕД И СИГУРНОСТ


ПРОТОКОЛ №38

Днес 21.06.2023 г., от 15:00 в Зала № 1, ет. 1, Община Бургас, ул. „Александровска“ № 26, се проведе заседание на Постоянната комисия по обществен ред и сигурност (ПКОРС).
В заседанието на комисията се включиха: Живко Господинов – председател, Ивайло Колев – зам.-председател и членове: Жейна Жекова, Боян Дяков, Диян Георгиев и Костадин Андонов.
Отсъства Иван Тодоров.
По конкретни точки от дневния ред участие взеха: Златина Георгиева – директор на дирекция „Правно-нормативно обслужване“, Ивелина Стратева – директор на дирекция „Икономика и стопански дейности“ и Иван Гюлев – началник на отдел „Безопасност и организация на движението“.
След извършена проверка на кворума, заседанието откри и ръководи председателят – Живко Господинов, като с 6 гл. „за“, 0 гл. „против“ и 0 гл. „въздържали се“ се прие следният

ДНЕВЕН РЕД

1. ОбС 08-00-14183 	Докладна записка от Красимир Стойчев – зам.-кмет „Финанси, бюджет и икономика“, относно: Приемане на годишните финансови отчети на общинските еднолични търговски дружества за 2022 година, годишен обобщен доклад за резултатите от дейността на общинските публични предприятия за 2022г. и отчети за изпълнението на бизнес програмите им за 2022 година 

2. ОбС 08-00-14217 	Докладна записка от Димитър Николов – кмет на Община Бургас, относно: Избор на вариант за делба на имот с идентификатор 07079.612.208 по КККР на гр. Бургас, представляващ УПИ II, кв.123, по плана на ЦГЧ гр. Бургас с цел последваща спогодба

3. ОбС 08-00-14136 	Молба от Н. Т. П., относно: Неправилно преместване на автомобил на наказателен паркинг

4. ОбС 08-00-13891 	Заявление от С. П. К., относно: Изграждане на пешеходни пътеки 
--------------------------------------------------------------------------------



По точка 1

ОбС 08-00-14183 
Докладна записка от Красимир Стойчев – зам.-кмет „Финанси, бюджет и икономика“, относно: Приемане на годишните финансови отчети на общинските еднолични търговски дружества за 2022 година, годишен обобщен доклад за резултатите от дейността на общинските публични предприятия за 2022г. и отчети за изпълнението на бизнес програмите им за 2022 година

	Ивелина Стратева – директор на дирекция „Икономика и стопански дейности“ обясни, че от петнадесет търговски дружества само три от тях не са реализирали печалба. Тя уточни, че първото е новосъздаденото дружество „Св. Анастасия“, другото е „Медицински център II – Бургас“, което отчита счетоводна загуба и третото предприятие е „Благоустройствени строежи“. Стратева допълни, че всички финансови показатели са  подробно разписани в докладната записка.
	След приключване на разискванията по докладната записка и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по обществен ред и сигурност приеха следното

СТАНОВИЩЕ:

	Подкрепя проекта за решение.
--------------------------------------------------------------------------------

По точка 2

ОбС 08-00-14217
Докладна записка от Димитър Николов – кмет на Община Бургас, относно: Избор на вариант за делба на имот с идентификатор 07079.612.208 по КККР на гр. Бургас, представляващ УПИ II, кв.123, по плана на ЦГЧ гр. Бургас с цел последваща спогодба

Златина Георгиева – директор на дирекция „Правно-нормативно обслужване“ информира членовете на Комисията за предприетите действия от администрацията през изминалите 16 години. Тя подчерта, че вече са изяснени  квотите на собственост на всички участници в спора: четири  юридическите лица и Община Бургас. Георгиева припомни, че многократно е обсъждано в общинския съвет възможността за спогодба и в момента има постъпили молби от останалите съсобственици в имота, които заявяват готовност за споразумение. В заключение същата посочи, че вещи лица, назначени от съда са изработили  комплексна съдебно-техническа експертиза и предлагат 4 варианта за делба, и постигане на споразумение.
След приключване на разискванията по докладната записка и в резултат на явно гласуване, с 5 гл. "за", 0 гл. "против" и 1 гл. "въздържали се", членовете на Постоянната комисия по обществен ред и сигурност приеха следното

СТАНОВИЩЕ:

Подкрепя проекта за решение, като избира вариант за делба, предложен от вещите лица по Приложение № 1, вариант 1 на комплексната съдебно-техническа експертиза, при определената от вещите лица стойност на имота и определя параметрите за изработване на спогодба.
--------------------------------------------------------------------------------

По точка3

ОбС 08-00-14136 
Молба от Н. Т. П., относно: Неправилно преместване на автомобил на наказателен паркинг

	След като се запознаха с постъпилата молба и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по обществен ред и сигурност приеха следното

СТАНОВИЩЕ:

	Изпраща до общинска администрация за изготвяне на становище.
--------------------------------------------------------------------------------

По точка 3

ОбС 08-00-13891
[bookmark: _GoBack]Заявление от С. П. К., относно: Изграждане на пешеходни пътеки

	Председателят запозна членовете на Комисията с постъпилото становище.
	Иван Гюлев – началник на отдел „Безопасност и организация на движението“ информира заседаващите, че заявителят е уведомен писмено за произнесеното отрицателно становище.
	След като обсъдиха писмото от Иван Гюлев – началник на отдел „Безопасност и организация на движението“ и в резултат на явно гласуване, с 6 гл. "за", 0 гл. "против" и 0 гл. "въздържали се", членовете на Постоянната комисия по обществен ред и сигурност приеха следното

СТАНОВИЩЕ:

	Приема за сведение.
-------------------------------------------------------------------------------------





ПРЕДСЕДАТЕЛ: ………………………..
								(ЖИВКО ГОСПОДИНОВ)

ПРОТОКОЛИСТ: ……………………
(Марина Франц)

